Prudutoris di vinhu na ilha di Fogu sta prikupadu ku kampanha di vinhu di kel anu li. Pamodi atrasu na obra di konstruson di novu adega.
Époka di kodji debi komesa na proximu mês e kel novu konstruson nda sta pa konstrui.
Risponsável di adega cooperativa Chã, David Gomes, splika ki un mês dipôs di assinatura di kontratu di konstruson, produtoris di vinhu nda sata spera komesu di obra.
“Nes momento li nu sa spera. Obras nda ka komesa e nka sabi si dja tem material pa konstruson. Ideia é komesa kodji entri di 10 a 15 de julho, e nu sta un poku angustidadu pamodi nu ka sabi si adega ta sta prontu na tenpu”, si ki David Gomes fla na Rádio Morabeza.
Frenti des atrasu he ta prifiri ka fika di brasu kruzadu, produtoris dja kria alternativa pa produson di kel anu li. “Nu kria spasu na nha kaza, dja sta la makina e nu ka ta ten prublema ku produson di 2015”, ta garanti risponsavel.
“Nu sa spera ma na futuru ka mutu longi, governo ta konstrui novu adega provisoriu”, eh fla.
Pruguntadu sobri pusibilidadi di alternativa domestiku influensia na qualidade di vinho, David Gomes garanti ki problema ka ta kontisi.
Novu adega cooperativa di Chã das Caldeiras, ilha di Fogo, ki sa bai fazedu na interior di kaldera di vulkon, debi kusta 30 mil kontu.
Primeru pedra dja foi lansadu, mas obra ka sta avansa.
Instalason di antigu adega foi distruidu pa lavas di irupson di vulcon di Novembro di 2014.
ExpressodasIlhas
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn por_Latn